laion/Wikipedia-Exotic huggingface dataset:
Hugo ja Rosa

“Hugo ja Rosa” (rootsi keeles “Hugo och Rosa”) on Rootsi režissööri Bengt Jägerskogi jäädvustatud dokumentaalfilm, mille produtseeris kohalik telekanal SVT. 105-minutilise filmi keskmes on õde-vend Rosa Bergqvist ja Hugo Bergqvist. Ülesvõtted toimusid aastail 1992–2002. Gunby nimeline maakoht 3-hoonelise rootsipunase talumajapidamisega oli nende kodupaigaks Roslagenis. 9-lapselisest perekonnast olid nad viimasteks elusolijateks. Elueast ja elektri puudumisest olenemata tegid nad kahasse kodutöid, kasvatasid kanu, hakkisid puitu, kandsid kaevuvett ja nühkisid kaltsuvaipasid. Kristlike traditsioonide austamisele sekka oli neil helge ellusuhtumine, aeg-ajalt lauldi rõõmsalt ja mängiti akordioni. Filmi lõpus laulab Hugo noorema õe surivoodil hooldekodus Vallentunas, vaadates tema linadesse mässimist ja äratassimist. 101. sünnipäeva järel lahkus varsti temagi, läks õele koju kaasa. Stockholmi lähedase hooldekodu aknast oli just nii ta suremise-eelsel õhtul välja hüüatanud. www.themoviedb.org Hugo and Rosa (2002) Hugo & Rosa (YouTube'is inglise subtiitritega)
Lilian Kirrepe

Lilian Kirrepe (ka Lilian Kirepe; 25. detsember 1927 – 20. november 2018) oli eesti teatriloolane. 1946. aastal lõpetas ta Tallinna 10. Keskkooli. 1965. aastal lõpetas ajaloo erialal Tartu Riikliku Ülikooli. 1952. aastast oli ta Eesti NSV Riikliku Teatri- ja Muusikamuuseumi teaduslik töötaja, aastatel 1969–1994 sama muuseumi teatriosakonna juhataja. Aastatel 1994–1996 õpetas ta Eesti Humanitaarinstituudis eesti teatri ajalugu. Ta on kirjutanud Theodor Altermanni elulooraamatu, samuti koostanud ülevaated Ellen Liigeri, Eduard Tinni, Linda Tubina ja Liina Reimani kohta. Ta on maetud Rahumäe kalmistule. 1989 Eesti NSV teeneline kultuuritegelane 1992 Priit Põldroosi nimeline auhind Lilian Kirepe 25.XII 1927 – 20.XI 2018. Sirp, 30.11.2018 Eesti Teatriliit. Kirepe, Lilian Lilian Kirepe. Theodor Altermann. Eesti Raamat, 1968 E-kataloog ESTER Kalmistute register Haudi Eesti NSV Ülemnõukogu Presiidiumi seadlus muuseumitöötajatele Eesti NSV teenelise kultuuritegelase aunimetuse andmise kohta. Eesti NSV Ülemnoukogu ja Valitsuse Teataja, 1989, nr.32
Compact Macintosh

Compact Macintosh ("kompaktne Macintosh"; tuntud ka kui Compact Mac) on arvutikorpusesse sisseehitatud kuvariga kõik-ühes Apple'i Mac arvutite seeria, millest esimene oli Macintosh 128K. Compact Macintoshi seeria algas 1984. aastal, kui välja tuli originaalne Macintosh 128K, ning lõppes 1995. aastal, kui lõpetati Color Classicu müük (mida müüdi ka 1998. aastani mõnes regioonis). Compact Macist suuremaid Macintosh LC 500 seeriat, Power Macintosh 5000 seeriat, iMaci ja eMaci ei loeta seeria hulka. Apple jagab Compact Maci seeria viieks klassiks: Macintosh 128K, Macintosh SE ja Macintosh Classic (millest kõigil on 23-sentimeetrine mustvalge ekraan), kaasajastatud Macintosh Color Classic (25-sentimeetrise ekraaniga) ja vägagi teistsugune Macintosh XL. *220V rahvusvaheliste mudelite järel on täht "P" (näiteks M0001P) Glidden, Matthew (2002). "ATPM 8.06 - Networking: The Compact Macs". www.atpm.com. Vaadatud 29. jaanuaril 2024. "Compact Macs | Low End Mac". lowendmac.com. Vaadatud 29. jaanuaril 2024.  Compact Macintoshid – pildid, videod ja helifailid Wikimedia Commonsis
Pariisi piiramine

Pariisi piiramine võib tähendada järgmist: Pariisi piiramine (1590) Pariisi „piiramine“ (2024) (osa 2024. aasta Prantsuse põllumeeste protestist)
Perlise osariik

Perlis on Malaisia osariik. Asub Malaka poolsaare läänerannikul Malaka väina ääres. Piirneb loodes, põhjas ja kirdes Taiga. Perlis on pindalalt väikseim Malaisia osariik. 2020. aastal oli osariigi rahvaarv 284 885. 78 % elanikest on malailased ja 17 % hiinlased. Osariigi pealinn on Kangar. Perlise kuningas (radža) on 2020. aastast Syed Sirajuddin. https://www.data.gov.my/data/ms_MY/dataset/jumlah-penduduk-negeri-perlis-mengikut-jantina-dan-mukim http://www.perlis.gov.my/
Georgi Muradov

Georgi Lvovitš Muradov (vene keeles Георгий Львович Мурадов; sündinud 19. novembril 1954 Kotšmesis, Inta rajoonis, Komi ANSV-s) on Nõukogude Liidu ja Venemaa poliitik, riigitegelane ning diplomaat. Alates 7. augustist 2014 annekteeritud Krimmi Ministrite Nõukogu aseesimees – annekteeritud Krimmi alaline esindaja Vene Föderatsiooni presidendi juures. Moskva linnapea nõunik. Moskva Riikliku Rahvusvaheliste Suhete Instituudi (MGIMO) professor, MGIMO Venemaa tsivilisatsiooni probleemide kaasaegses maailmas uurimiskeskuse direktor. Eesti Kaitsepolitsei andmetel lubas ta 2009. aastal Eesti venemeelsetele poliitikutele üle kümnemiljoni krooni suurust abipaketti. Sündis arstide perekonnas. Isa oli Nõukogude armee meditsiiniteenistuse major. 1979 lõpetas kiitusega MGIMO rahvusvaheliste suhete erialal. 1979–1992 diplomaatilisel tööl Kreekas. 1992–1996 Venemaa Bulgaaria saatkonna minister-nõunik. 1996–1999 Venemaa erakorraline ja täievoliline suursaadik Küprose Vabariigis. 2000–2007 Moskva linna rahvusvaheliste suhete osakonna juhataja. 2007–2010 Moskva linna välismajandus- ja rahvusvaheliste suhete osakonna juhataja. 2010–2014 Sõltumatute Riikide Ühenduse, välismaal elavate kaasmaalaste ja rahvusvahelise humanitaarkoostöö föderaalse agentuuri (Rossotrudnitšestvo) juhataja asetäitja. Alates 7. augustist 2014 annekteeritud Krimmi Ministrite Nõukogu aseesimees, annekteeritud Krimmi alaline esindaja Vene Föderatsiooni presidendi juures. Tema elukohana on registreeritud Mitšurinski Prospekt 29/1 Moskvas, mis on tuntud kui FSB ohvitseride kortermaja. Näiteks on üks sealseid elanikke 2020. aastal Aleksei Navalnõid mürgitanud Aleksei Aleksandrov. Seoses tegevusega Venemaa poolt ebaseaduslikult annekteeritud Krimmis kehtestas talle 19. detsembril 2014 sanktsioonid Kanada, 1. septembril 2016 USA, 14. märtsil 2020 Euroopa Liit, 2. aprillil 2020 Šveits, 31. detsembril 2020 Suurbritannia, 24. juunil 2021 Ukraina, 27. augustil 2023 Austraalia. Eesti Kaitsepolitsei andmetel lubas ta 2009. aastal Eesti venemeelsetele poliitikutele üle kümnemiljoni krooni suurust abipaketti. https://epl.delfi.ee/artikkel/120265692/kohtume-perroonil-veduri-juures-lekkinud-e-kirjad-paljastavad-lati-eurosaadiku-ja-fsb-koostoo "Arhiivikoopia". Originaali arhiivikoopia seisuga 13. jaanuar 2023. Vaadatud 29. jaanuaril 2024.{{netiviide}}: CS1 hooldus: arhiivikoopia kasutusel pealkirjana (link)
Mellik

Mellik on perekonnanimi. Ungaris oli perekonnanime Mellik kandjaid 2014. aastal 74 isikut, Indias oli sellenimelisi isikuid 9. 2023. aasta 1. jaanuari seisuga oli Eestis perekonnanimi Mellik 18 inimesel: 8 mehel ja 10 naisel. Perekonnanimede levikult oli Mellik meeste puhul 15284. kohal ja naiste puhul 13489. kohal. 19. sajandi algul pandi pärisorjusest vabastamise käigus talupojale Tartumaal Maarja-Magdaleena kihelkonnas Kudina mõisavallas nimeks Mellick (Mellik). Nimede eestistamisel võeti perekonnanimi Mellik 1936. ja 1938. aastal kasutusele isikute poolt, kes kandsid varem nime Mein ja Melnik. Ants Mellik, eesti arhitekt (1926–2005) Silvia Mellik, eesti koorijuht ja muusikapedagoog (1933–) Tõnu Mellik, eesti arhitekt (1934–1993) Voldemar Mellik, eesti kujur ja pedagoog (1887–1949) Mellik Surnames. Vaadatud 29. jaanuar 2023. Statistikaamet: Nimede statistika. Mellik. Vaadatud 29. jaanuar 2024. Onomastika andmebaas. Nimede panemine: Mellik. Onomastika andmebaas. Nimede eestistamine: (uus nimekuju): Mellik. Mellik statistikaameti andmebaasis
Yobe osariik

Yobe osariik on Nigeeria 1. järgu haldusüksus (osariik) riigi põhjaosas. Piirneb põhjas Nigeriga. Osariik asub savannivööndis, seetõttu on kliima suurema osa aastast palav ja kuiv. Jaguneb 17 omavalitsuseks: Barde, Bosari, Damaturu, Fika, Fune, Geidam, Gujba, Gulani, Jakusko, Karasuwa, Machina, Nangere, Nguru, Potiskum, Tarmua, Yunusari ja Yusufari. Elanikud tegelevad peamiselt loomakasvatuse ja muu põllumajandusega, kuid kaevandatakse ka kipsi, kaoliini ja kvartsi. Yobe osariigi valitsuse koduleht
Andrus Kasesalu

Andrus Kasesalu (sündinud 9. detsembril 1968 Tallinnas) on eesti muusik. Ta on ansambli Boogie Company laulja, kontrabassimängija ja eestvedaja. Ühtlasi töötab ta produtsendina Industrial Productions OÜ-s, mis tegeleb animafilmide dublaaži ja reklaamide tootmisega. Aastatel 1996–1997 oli ta TV3 saatesarja "TV Bingo" stuudioansambli juht ja 1998. aastal juhtis Kanal 2 telemängu "Uudistekütid". Ta on mänginud teleseriaalides "Kättemaksukontor" (2011), "Kelgukoerad" (2012) ja "Viimane võmm" (2014). 1975–1986 Tallinna 20. Keskkool 1986–2005 Georg Otsa nimeline Tallinna Muusikakool 2005–2006 Eesti Muusika- ja Teatriakadeemia 1985–1991 21. Keskkooli Rock'n'Roll Band 1991–1997 So-So Memories 1997–2004 The Rockin' Guys 2004– tänaseni Boogie Company 2017–2020 USA rockabilly-laulja Robert Gordoni saateansambel Boogie Company koduleht Andrus Kasesalu IMDb andmebaasis "Andrus Kasesalu: Rock`n`roll see on minu identiteet" (Aimar Ventsel, KesKus, oktoober 2010) "Muusik Andrus Kasesalu: Ei ole normaalne, et Eesti jookseb andekatest muusikutest tühjaks" (OhMyGossip, juuni 2011) "Andrus Kasesalu: teeme muusikat nii kaua, kuni surm meid Elvise juurde viib" (ERR Menu, jaanuar 2014) "Muusikud muusikast: Andrus Kasesalu" (Anne Adams, GoodNews, jaanuar 2019) "Andrus Kasesalu Elvise-stiilis soengust: seetõttu on mul isegi mootorratta load tegemata!" (Postimees, veebruar 2022)
Daugmale vald

Daugmale vald (läti keeles Daugmales pagasts) on vald Lätis Ķekava piirkonnas. Vald piirneb sama piirkonna Baldone ning Ķekava vallaga. Lisaks piirneb see Ogre piirkonna Tome vallaga, üle Daugava jõe aga Ogre piirkonna Tīnūži vallaga ja Salaspilsi piirkonna Salaspilsi vallaga. Valla pindala on 65,8 km². Aastal 2023 oli elanikke 2955. 2011. aasta seisuga elas vallas 1051 inimest. Nende seas oli 895 lätlast, 88 venelast, 16 valgevenelast, 15 ukrainlast, 14 poolakat ja 15 leedulast. Valla keskuseks on Daugmale küla, mis aga valla koosseisu ei kuulu. Valla suurim jõgi on selle põhjapiiriks olev Daugava. Valda jääb Lejasezersi järv (4,9 ha). Looduskaitse all on Daugmale kooli punane hiidtamm ja Vedmeri sanglepad. Vald kandis algselt nime Līve-Bramberģe vald'. Administratiivreformi ajal kuulus valla aladel Līve mõisale 540, Bramberga mõisale 161 ja Kalni mõisale 126 hektarit maad. Aastal 1925 nimetati vald ümber Daugmale vallaks. Aastal 1935 oli Daugmale valla pindala 24,2 km² ja seal oli 859 elanikku. Aastal 1945 moodustati vallas Strēlnieki ja Daugmale külanõukogud. Vald ise likvideeriti aastal 1949. Aastal 1951 liideti Daugmale külanõukogu Strēlnieki külanõukoguga. Aastal 1960 likvideeriti ka Strēlnieki külanõukogu ja selle maad jagati Ķekava külanõukogu ning Ķegumsi linna maaterritooriumiga. Daugmale külanõukogu taastati aastal 1974, mil see eraldati Ķekava külanõukogust. Aastal 1990 moodustati külanõukogust vald, mis aastal 2009 liideti Ķekava piirkonnaga. Kultuurimälestistest on riikliku kaitse all Sakaiņi linnamägi, Daugmale linnamägi koos sealse asulakoha ja muinaskalmetega, ning Surmasaare lahingupaik. Vallas on kaks küla. Valla keskus Daugmale on staatusega vidējciems ja aastal2022 oli seal 727 elanikku. Sama staatusega on ka Dzintari 249 elanikuga aastal 2021. Ülejäänud valla elanikud elasid külade koosseisu mitte kuuluvates taludes. Iedzīvotāju skaits pēc tautības reģionos, pilsētās, novados, pagastos, apkaimēs un blīvi apdzīvotās teritorijās gada sākumā (pēc administratīvi teritoriālās reformas 2021. gadā), vaadatud 19.06.2024. Ethnic composition of Latvia 2011 Latvijas īpaši aizsargājamām dabas teritorijām dabas datu pārvaldības sistēmā OZOLS Latviešu konversācijas vārdnīcas I. sējuma 1593 sleja. Rīga, 1927.-1928. gads Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0. Okupētās Latvijas administratīvi teritoriālais iedalījums. Latvijas Valsts arhīvu ģenerāldirekcija. Rīga, 1997. ISBN 9984-9256-0-9 Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts, vaadatud 29.01 2024] Vietvārdu datubāze. Latvijas Ģeotelpiskās informācijas aģentūra.  Daugmale vald – pildid, videod ja helifailid Wikimedia Commonsis
Eesti roomajate punane nimestik

Alljärgnevas nimekirjas on 2017 – 2019 seisuga kõik 5 Eesti roomajat. LK I, II, III – looduskaitse kategooria. Piirkonnas välja surnud (Regionally extinct, RE) Kriitilises seisundis (Critically endangered, CR) Väljasuremisohus (Endangered, EN) Ohualtid (Vulnerable, VU) Ohulähedased (Near threatened, NT) Soodsas seisundis (Least concern, LC) Puuduliku andmestikuga (Data deficient, DD) Mittehinnatavad (Not applicable, NA) Hindamata (Not evaluated, NE) Siia kuulub 1 liik. Lacerta agilis – kivisisalik, LK II Siia kuulub 1 liik. Anguis fragilis – vaskuss, LK III Siia kuulub 3 liiki. Natrix natrix – harilik nastik, LK III Vipera berus – harilik rästik, LK III Zootoca vivipara – arusisalik, LK III https://kliimaministeerium.ee/eesti-punane-nimestik https://elurikkus.ee/lists/speciesListItem/list/drt101459479
Pillichsdorf

Pillichsdorf on vald (Marktgemeinde) Austrias Alam-Austria liidumaal Mistelbachi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Helge Kragh

Helge Stjernholm Kragh (* 13. veebruar 1944) on Taani teadusajaloolane.
Neudorf im Weinviertel

Neudorf im Weinviertel on vald (Marktgemeinde) Austrias Alam-Austria liidumaal Mistelbachi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Eesti kahepaiksete punane nimestik

Alljärgnevas on 2017–2019 seisuga Eesti kahepaiksete punane nimestik. LK I, II, III – looduskaitse kategooria. Piirkonnas välja surnud (Regionally extinct, RE) Kriitilises seisundis (Critically endangered, CR) Väljasuremisohus (Endangered, EN) Ohualtid (Vulnerable, VU) Ohulähedased (Near threatened, NT) Soodsas seisundis (Least concern, LC) Puuduliku andmestikuga (Data deficient, DD) Mittehinnatavad (Not applicable, NA) Hindamata (Not evaluated, NE) Siia kuulub 1 liik. Bufo viridis – rohe-kärnkonn, LK I Siia kuulub 2 liiki. Bufo calamita – juttselg-kärnkonn ehk kõre, LK II Pelobates fuscus – harilik mudakonn, LK II Siia kuulub 1 liik. Triturus cristatus – harivesilik, LK II Siia kuulub 1 liik. Rana arvalis – rabakonn, LK III Siia kuulub 5 liiki. Bufo bufo – harilik kärnkonn, LK III Pelophylax esculentus – veekonn Pelophylax lessonae – tiigikonn Lissotriton vulgaris – tähnikvesilik Rana temporaria – rohukonn, LK III Siia kuulub 1 liik. Pelophylax ridibundus – järvekonn, LK III https://kliimaministeerium.ee/eesti-punane-nimestik https://elurikkus.ee/lists/speciesListItem/list/drt101459479
Poysdorf

Poysdorf on linn (Stadtgemeinde) Austrias Alam-Austria liidumaal Mistelbachi ringkonnas. Vino Versum Poysdorf, muuseum veinist ja Poysdorfi kui Austria ühe juhtiva veinilinna ajaloost. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Reinhold Fabian von Fersen

Reinhold Fabian von Fersen (1594–1649) oli Fersenite aadlisuguvõsast pärit Rootsi sõjaväelane, Eestimaa maanõunik ja mõisnik. Talle kuulusid Abja, Laupa, Lohu ja Jäneda mõis. Reinhold Fabian von Fersen sündis Harjumaa Raikküla mõisniku ja Eestimaa maanõuniku Fabian von Ferseni ja Elisabeth von Uexkülli peres. 1630. aastal oli Fersen Liivimaa aadlilipkonnas leitnant ning hiljem ooberstleitnant. Sama aasta 10. juunil sai ta oma valdusse Laupa ning 13. oktoobril Abja mõisa. 1626. aastal läänistas Rootsi kuningas Gustav II Adolf Reinhold Fabian von Fersenile Palupera mõisa ninh hiljem, Reinhold Fabiani surma ajaks oli tema valduses: Liivimaal oli tema käes peale Palupera veel Abja, Eestimaal aga Jäneda, Laupa, Lohu, Maardu ja Sipa mõis. Reinhold Fabian von Fersen abiellus Dorothea von Wrangelliga. Abielust sündis kaks poega: vabahärra Hans von Fersen (1625–1683), Rootsi sõjaväelane (kindralleitnant) ja riigitegelane, Eestimaa maanõunik, Riia kuberner ja Ingerimaa, Nöteborgi ja Käkisalmi lääni kuberner Narvas vabahärra Fabian von Fersen (1626–1677), Rootsi sõjaväelane (feldmarssal) ja riigitegelane, Skåne, Hallandi ja Blekinge kindralkuberner Stackelberg, Otto Magnus von. Genealogisches Handbuch der estländischen Ritterschaft, Görlitz, 1931, Kd. 1. seite 85 "Von Fersen No.63". Tab 9. Vaadatud 29.01.2024. Lehesmets, Helju. Abja mõis läbi aegade. 2004., lk 8 Lehesmets, Helju. Abja mõis läbi aegade. 2004. Stackelberg, Otto Magnus von. Genealogisches Handbuch der estländischen Ritterschaft, Görlitz, 1931, Kd. 1. seite 85
Rabensburg

Rabensburg on vald (Marktgemeinde) Austrias Alam-Austria liidumaal Mistelbachi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Schrattenberg

Schrattenberg on vald (Gemeinde) Austrias Alam-Austria liidumaal Mistelbachi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Staatz

Staatz on vald (Marktgemeinde) Austrias Alam-Austria liidumaal Mistelbachi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Veeremi gabariit

Veeremi gabariit (inglise keeles rolling stock dimensions) on rööbastee teljega risti olev piirjoon, millesse peab mahtuma sirgele horisontaalteele paigaldatud nii uus kui maksimaalse lubatud tühi või laaditud veerem. SRÜ riikide, Balti riikide ja Soome 1520 mm rööpmelaiusega raudteedel ja Kesk- ja Lääne-Euroopa ning Skandinaavia maade 1435 mm raudteedel on kasutusel erinevate tähistuste ja mõõtudega veeremigabariidid. Mõlemal juhul on kasutusel kaks erinevat veeremigabariiti. Raudteeveeremi gabariit T (rolling stock dimensions T) on SRÜ riikides, Balti riikides ja Soomes kasutatavad raudteeveeremi maksimaalsed laius- ja kõrgusmõõdud. Veeremi lubatud laius 3750 mm ja kõrgus 5300 mm. Veose lubatud laius on 3250 mm ja kõrgus 5300 mm. Raudteeveeremi gabariit 1-T (rolling stock dimensions 1-T) on SRÜ riikides, Balti riikides ja Soomes kasutatavad raudteeveeremi maksimaalsed laius- ja kõrgusmõõdud. Lubatud laius 3400 mm ja kõrgus 5300 mm. Veose lubatud laius on 3250 mm ja kõrgus 5300 mm. Raudteeveeremi gabariit MC (0-2 VM) (rolling stock dimensions MC 0-2 VM) määratleb Lääne-Euroopas kasutatavad raudteeveeremi maksimaalsed laius- ja kõrgusmõõdud. Lubatud laius on 3150 mm ja kõrgus 4650 mm. Laius väheneb alates 3500 mm kõrguselt laiuseni 2760 mm (maksimaalse kõrguse juures). Raudteeveeremi gabariit MC (0-3 VM) (rolling stock dimensions MC 0-3 VM) määrab ära Lääne-Euroopas kasutatavad raudteeveeremi maksimaalsed laius- ja kõrgusmõõdud. Lubatud laius on 3150 mm ja kõrgus 4280 mm. Laiuse vähenemine alates 3175 mm kõrguselt laiuseni 2800 mm (max kõrguse juures vastavalt tüüpilistele vanade raudteetunnelite mõõtmetele). Transport ja transporditehnoloogiad. 2020. ISBN 9789916960035.
Stronsdorf

Stronsdorf on vald (Marktgemeinde) Austrias Alam-Austria liidumaal Mistelbachi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Laadimisgabariit

Raudtee laadimisgabariit (ingl.k. loading gauge) on raudteel toimuva kaubaveoga seotud profiil, mis määrab ära rööbaste kohal oleva vaba kõrguse ja rööbastest külgedele jääva vaba laiuse mõõdu, kaasa arvatud tunnelid ja raudtee kõrval olevad takistused. Seega on laadimisgabariit raudtee teljega risti oleval tasandil olev kujuteldav piirjoon, millest väljapoole ei tohi rõhtsal teeosal paiknevale veeremile laaditud veos, selle pakend ja kinnitus ulatuda. Laadimisgabariidiga määratud profiilist peab veostega raudteeveerem vabalt läbi kulgema. Eestis kehtib 1520 mm rööpmelaiusega raudteedel rahvusvahelise raudteekaubaveo kokkuleppe (SMGS) lisa 14 «Veoste vagunites ja konteinerites paigaldamise ja kinnitamise eeskiri», mille alusel vagunile laetud kauba kõrgus rööpapeast ei tohi ületada 5300 mm. Laadimisgabariidi laius on üldjuhul 3250 mm, väikeste erisustega kuni laiuseni 3400 mm. Veoseid, mida pole võimalik paigutada veeremile laadimisgabariidi piires, on mittegabariitsed ja veetakse raudteevaldaja sätestatud korras.         Kooskõlas Rahvusvahelise Raudteeorganisatsiooniga UIC (International Union of Railways) kasutatakse rahvusvaheliselt kolme laadimisgabariiti - A, B ja C. Lisaks kasutatakse ka B+­ gabariiti ja teatud määral ka muid gabariite. A gabariit (A gauge) on Euroopas kasutatav raudtee laadimisgabariit, mille järgi on vaba kasutatav kõrgus raudteerööbaste kohal 3,85m ja laius kummalgi pool arvestatuna rööpa telgjoonest 1,28 m. B gabariit (B gauge) on Euroopas kasutatav raudtee laadimisgabariit, mille järgi on vaba kasutatav kõrgus raudteerööbaste kohal 4,08m ja laius kummalgi pool arvestatuna rööpa telgjoonest 1,28 m. B+ gabariit (B+ gauge) on Euroopas kasutatav raudtee laadimisgabariit, mille järgi on vaba kasutatav kõrgus raudteerööbaste kohal 4,18m ja laius kummalgi pool arvestatuna rööpa telgjoonest 1,36 m. Euroopas kasutatava C gabariidi (C gauge) järgi on vaba kasutatav kõrgus raudteerööbaste kohal 4,65m ja laius kummalgi pool arvestatuna rööpa telgjoonest 1,45 m. Transport ja transporditehnoloogiad. 2020. ISBN 9789916960035.
Eesti imetajate punane nimestik

Alljärgnevas nimekirjas on 2017–2019 seisuga Eesti imetajate punane nimestik. LK I, II, III – looduskaitse kategooria. Piirkonnas välja surnud (Regionally extinct, RE) Kriitilises seisundis (Critically endangered, CR) Väljasuremisohus (Endangered, EN) Ohualtid (Vulnerable, VU) Ohulähedased (Near threatened, NT) Soodsas seisundis (Least concern, LC) Puuduliku andmestikuga (Data deficient, DD) Mittehinnatavad (Not applicable, NA) Hindamata (Not evaluated, NE) Siia kuulub 2 liiki. Mustela lutreola – euroopa naarits, LK I Pteromys volans – lendorav, LK I Siia kuulub 1 liik. Phoca hispida – viigerhüljes, LK II Siia kuulub 2 liiki. Canis lupus – hunt, LK III Nyctalus noctula – suurvidevlane, LK II Siia kuulub 42 liiki. Eptesicus nilssonii – põhja-nahkhiir, LK II Erinaceus europaeus – harilik siil Halichoerus grypus – hallhüljes, LK III Lutra lutra – saarmas, LK III Myotis brandtii – tõmmulendlane, LK II Myotis dasycneme – tiigilendlane, LK II Myotis daubentoni – veelendlane, LK II Pipistrellus nathusii – pargi-nahkhiir, LK II Pipistrellus pipistrellus – kääbus-nahkhiir, LK II Pipistrellus pygmaeus – pügmee-nahkhiir, LK II Plecotus auritus – pruun-suurkõrv, LK II Sicista betulina – kasetriibik, LK III Vespertilio murinus – hõbe-nahkhiir , LK II Siia kuulub 12 liiki. Eliomys quercinus – lagrits, LK III Erinaceus concolor – kaelussiil Gulo gulo – ahm, LK III Myotis mystacinus – habelendlane, LK II Myotis nattereri – Nattereri lendlane, LK II Phocoena phocoena – pringel, LK III Siia kuulub 6 liiki. https://kliimaministeerium.ee/eesti-punane-nimestik https://elurikkus.ee/lists/speciesListItem/list/drt101459479
Bružai

Bružai (žemaidi Brožā) on küla Leedus Mažeikiai rajoonis Tirkšliai vallas. Bružais on kalmistu. Küla nimi tuleneb isikunimest Bružas. Küla kohta on teateid aastast 1770. Esimesel Leedu iseseisvusperioodil tegutses külas Leedu Kommunistliku Partei osakond, aastal 1935 peeti seal Mažeikiai rajooni parteikonverents. Aastal 1919 asutati külla algkool, mis aastal 1964 Balėnosesse üle viidi. Dėl Mažeikių rajono savivaldybės gyvenamųjų vietovių nustatymo, pavadinimų suteikimo, gyvenamųjų vietovių panaikinimo, teritorijų ribų nustatymo ir pakeitimo Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. G. Šileikis, A. Visockis. Lietuvos istorijos datos, įvykiai, faktai, asmenybės. 1998. - Lk 323. Tarybų Lietuvos enciklopedija. 1985. - Kd. I. - Lk. 289. Küla Mažeikiai piirkonna entsüklopeedias